**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2019 M. KOVO 21 D. SPRENDIMO nR. t1-48 „dėl VIENKARTINIŲ, TIKSLINIŲ IR PERIODINIŲ PAŠALPŲ SKYRIMO IR MOKĖJIMO PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2022 m. kovo 24 d. Nr. T1-66

Plungė

Plungės rajono savivaldybės taryba nusprendžia:

1. Pakeisti Vienkartinių, tikslinių ir periodinių pašalpų skyrimo ir mokėjimo Plungės rajono savivaldybėje tvarkos aprašą, patvirtintą Plungės rajono savivaldybės tarybos 2019 m. kovo 21 d. sprendimu Nr. T1-48 (kartu su jį keitusiais 2019 m. liepos 25 d. Nr. T1-183, 2020 m. gegužės 28 d. Nr. T1-101, 2021 m. kovo 25 d. Nr. T1-74 sprendimais), papildant jį 9.11. papunkčiu ir jį išdėstant taip:

„9.11. karo pabėgėliams pasitraukusiems iš Ukrainos, dėl Rusijos Federacijos karo veiksmų, turintiems laikiną leidimą gyventi Lietuvos Respublikoje ir faktiškai gyvenantiems Plungės rajono savivaldybėje, neatsižvelgiant į jų gaunamas pajamas būtinoms priemonėms nusipirkti ar įsikūrimui, skiriama asmeniui (šeimai) - 4 BSI, už kiekvieną nepilnametį vaiką – 2 BSI.

2. Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt) .

Savivaldybės meras Audrius Klišonis

.