**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS INFRASTRUKTŪROS OBJEKTŲ, ĮGYVENDINAMŲ SAVIVALDYBĖS IR FIZINIŲ BEI JURIDINIŲ ASMENŲ JUNGTINĖS VEIKLOS PAGRINDU, SĄRAŠO PATVIRTINIMO**

2022 m. kovo 24 d. Nr. T1-71

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalies nuostatomis ir Plungės rajono savivaldybės infrastruktūros plėtros Savivaldybės ir fizinių bei juridinių asmenų jungtinės veiklos pagrindu tvarkos aprašo, patvirtinto Plungės rajono savivaldybės tarybos 2015 m. liepos 30 d. sprendimu Nr. T1-214 (2018 m. rugsėjo 27 d. sprendimo Nr. T1-190 redakcija) 22 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės infrastruktūros objektų, įgyvendinamų Savivaldybės ir fizinių bei juridinių asmenų jungtinės veiklos pagrindu, sąrašą (pridedama).
2. Įtraukti sprendimo 1 punktu patvirtintame sąraše nurodytą objektą į Plungės rajono savivaldybės 2022-2024 metų strateginį veiklos planą.
3. Pavesti Plungės rajono savivaldybės administracijai vykdyti sąraše nurodyto objekto darbų užsakovo funkcijas.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2022 m. kovo 24 d.

sprendimu Nr. T1-71

|  |
| --- |
| **PLUNGĖS RAJONO SAVIVALDYBĖS INFRASTRUKTŪROS OBJEKTŲ, ĮGYVENDINAMŲ SAVIVALDYBĖS IR FIZINIŲ BEI JURIDINIŲ ASMENŲ JUNGTINĖS VEIKLOS PAGRINDU, SĄRAŠAS** |
|

|  |  |  |  |  |  |
| --- | --- | --- | --- | --- | --- |
| Objekto pavadinimas | Savivaldybės prisidėjimas (%) | Gyventojų prisidėjimas (%) | Savivaldybės prisidėjimas (Eur) | Gyventojų prisidėjimas (Eur) | Pastabos |
| Plungės miesto daugiabučio namo, esančio V. Mačernio g. 7, automobilių stovėjimo aikštelės įrengimas | 40 | 60 | 16 770,32 | 24 455,48 | Sąmatą sudarė UAB „Egistada“.  Bus įrengta automobilių stovėjimo aikštelė. |
| Iš viso: | | | 16 770,32 | 24 455,48 |  |